Είναι ένα πολύ φιλικό σπίτι για την επίσκεψη και διαμονή μιας οικογένειας στη Θεσσαλονίκη με αυτοκίνητο.
Έχει το σωστό μέγεθος, εξαιρετική διαρύθμιση και πολύ καλόγουστη διακόσμηση και στον ενιαίο χώρο και τις κρεβατοκάμαρες.
Έχει πλούσιο εξοπλισμό (σίδερο, πιστολάκι, καφετιέρα φίλτρου), περισσότερο από ότι πιθανότατα θα χρειαστείτε (π.χ. πλυντήριο ρούχων). Επίσης υπήρχαν πολλά αναλώσιμα (χαρτιά, απορρυπαντικά, καφές, κλπ).
Η περιοχή είναι ήσυχη και ποιοτική, και η τοποθεσία είναι εξαιρετική. Περπατώντας λίγα τετράγωνα προς τα κάτω, μετά αριστερά, μπορείτε να βρείτε καλά εστιατόρια. Με αυτοκίνητο σύντομα είστε στη παραλία της Καλαμαριάς.
Επίσης μπορείτε να βγείτε στο τέλος του παραλιακού δρόμου και να περπατήσετε ευχάριστα προς την πόλη (4km) στο παραλιακό πεζόδρομο.
Η θέση παρκινγκ ήταν πανεύκολη και βολική, για το σχετικό μικρό αυτοκίνητο μας. Αλλά για την μετακίνηση απο-προς την πόλη καλύτερα είναι περπάτημα και taxi (6 Ευρώ).
Η επικοινωνία μας με τους ιδιοκτήτες ήταν ελάχιστη αλλά ουσιαστική. Τους ευχαριστούμε για την φροντίδα τους, περάσαμε μια ωραία εδομάδα στη Θεσσαλονίκη.